2. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 163963 της 14/15 Δεκ. 1972 (ΦΕΚ Β΄ 1098) Περί μετεγγραφών φοιτητών εκ Σχολών της αλλοδαπής. Έχοντες υπ’ όψιν τας διατάξεις της παρ. 5 της υπ’ αριθ. 107/1962 Π.Υ.Σ., κυρωθείσης δια του άρθρ. 1 του Ν.Δ. 4263/1962, ως και την επιτακτικήν ανάγκην επαναπατρισμού Ελλήνων σπουδαστών, φοιτώντων εις Ανώτατα Εκπαιδευτικά Ιδρύματα της αλλοδαπής, αποφασίζομεν: 1.Εξαιρετικώς και μόνον δια το τρέχον Ακαδημαϊκόν έτος, Έλληνες φοιτηταί Ανωτάτων Εκπαιδευτικών Ιδρυμάτων της αλλοδαπής, υποβαλόντες ήδη αιτήσεις κατά τας διατάξεις του Ν.Δ. 579/70 και μη μετεγγραφέντες, περατώσαντες δε επιτυχώς άπαντα τα μαθήματα του Α΄ έτους σπουδών της εξ ης προέρχονται Σχολής, δύνανται να μετεγγραφούν εις τας αντιστοίχους Σχολάς, των Ανωτάτων Εκπαιδευτικών Ιδρυμάτων της ημεδαπής και εις το Α΄ (πρώτον) έτος αυτών εις ποσοστόν 10% επί του καθορισθέντος κατά Σχολήν αριθμού εισακτέων φοιτητών δια το Ακαδημαϊκόν έτος 1972 - 1973 και καθ’ υπέρβασιν του υπό των διατάξεων του ως άνω Ν.Δ/τος καθοριζομένου αριθμού μετεγγραφομένων κατά Σχολήν. 2.Δια την πραγματοποίησιν των κατά τ’ ανωτέρω μετεγγραφών, οι υποψήφιοι θα υποβληθώσιν εις γραπτήν εξέτασιν εις δύο μαθήματα και εις προφορικήν τοιαύτην εις τρίτον μάθημα, κατά τα υπό των οικείων Σχολών καθορισθησόμενα. Η σχετική διαδικασία δέον όπως περατωθή μέχρι 15ης Ιαν. 1973. 3.Ως κριτήριον δια την μετεγγραφήν θα ληφθή υπ’ όψιν το άθροισμα των βαθμών της γραπτής και προφορικής εξετάσεως, μετά του εις αυτό προστιθεμένου γενικού βαθμού επιτυχίας (επί κλίμακος 0-10) του Α έτους σπουδών. 4.Η παρούσα δημοσιευομένη δια της Εφημερίδος της Κυβερνήσεως κυρωθήσεται νομοθετικώς μερίμνη του επί της Εθνικής Παιδείας και Θρησκευμάτων Υπουργού. 